Argeadien hallitsijasuku
Luettelo Argeadien hallitsijasuvun kuninkaista

|  | Kuningas | Hallitusaika | Huomautus |
| --- | --- | --- | --- |
|  | Karanos |  | Makedonian myyttinen ensimmäinen kuningas, joka luultavasti keksittiin 300-luvun eaa. alussa. Aikaisemmin kirjoittanut Herodotos ei mainitse Karanosta. Karanoksen kerrottiin olleen Argoksen Temenidien hallitsijasuvun jäsen. Temenidien myyttinen esi-isä oli Herakles. |
|  | Perdikkas I | 700–678 eaa. | Herodotoksen mukaan Makedonian myyttinen ensimmäinen kuningas. |
|  | Argaios I | 678–640 eaa. | Herodotoksen mukaan Makedonian toinen kuningas. Perdikkas I:n poika. |
|  | Filippos I | 640–602 eaa. | Herodotoksen mukaan Makedonian kolmas kuningas. Argaios I:n poika. |
|  | Aeropos | 602–576 eaa. | Herodotoksen mukaan Makedonian neljäs kuningas. Filippos I:n poika. |
|  | Alketas | 576–547 eaa. | Herodotoksen mukaan Makedonian viides kuningas. Aeropoksen poika. |
|  | Amyntas I |  ?–498 eaa. | Amyntas on ensimmäinen kuningas josta on historiallisesti varmaa tietoa. Amyntas joutui tunnustamaan Persian valtakunnan ylivallan, vaikka Makedonia pysyikin itsenäisenä. |
|  | Aleksanteri I | 498– noin 454 eaa. | Aleksanteri I:n aikana Makedonia oli Persian vasalli. Aleksanteri toimi persialaisten lähettiläänä Ateenaan, mutta ei saanut ateenalaisia suostumaan antautumaan Persialle. Aleksanteri taisteli persialaisten puolella Plataiain taistelussa. Aleksanteri osallistui myös olympialaisiin todistettuaan että oli kreikkalainen argeadien sukupuun avulla. |
|  | Perdikkas II | 454–413 eaa. |  |
|  | Arkhelaos | 413–399 eaa. | Arkelaos oli Perdikkas II:n poika.Arkhelaoksen aikana Makedonia vahvistui entisestään. Arkhelaos siirsi myös pääkaupungin Aigaista Pellaan. Hän uudisti myös armeijaa ja hallintoa. |
|  | Orestes | 399–398/7 eaa. | Orestes oli Arkhelaoksen poika. |
|  | Aeropos II | 398/7–395/4 eaa. | Aeropos oli Perdikkas II:n poika. |
|  | Amyntas II | 395–394 eaa. | Amyntas II oli Aleksanteri I:n pojanpoika. Hänen isänsä oli Aleksanterin poika Menelaos. Amyntas joutui salamurhan uhriksi. |
|  | Pausanias | 394–393 eaa. | Pausanias oli Aeropos II:n poika. Hän hallitsi vain lyhyen ajan ennen kuin hän kuoli. Pausanias joutui luultavasti Amyntas III:n järjestämän salamurhan uhriksi. |
|  | Amyntas III | 393 eaa./392 eaa. | Amyntas oli Aleksanteri I:n pojanpojanpoika. Hänen isoisänsä oli Aleksanterin poika Amyntas.Amyntas oli juuri ja juuri saanut kaapattua vallan kun illyrialaisten hyökkäys pakotti Amyntaan pakenemaa. Amyntas palasi valtaan thessalialaisten avustuksella.  |
|  | Argaios II | 393–392 eaa. | Argaioksen hallituskausi on erittäin epävarma ja voi olla ettei hän koskaan hallinnut. |
|  | Amyntas III | toinen kerta 392 eaa.–370 eaa. |  |
|  | Aleksanteri II | 370/369 eaa.–367 eaa. |  |
|  | Ptolemaios Aloroslainen | hallitsija 367–365 eaa. | Oli ehkä Amyntas II:n poika. On epävarmaa oliko Ptolemaios vain hallitsijana nuoren Perdikkaan ollessa alaikäinen vain julistautuiko hän kuninkaaksi. Ptolemaios saattoi olla Aleksanteri II:n salamurhan takana. Perdikkas II antoi murhata Ptolemaioksen vuonna 365 eaa. |
|  | Perdikkas III | 365–360/359 eaa. | Perdikkas II oli Amyntas III:n poika. Hän kuoli taistelussa illyrialaisia vastaan. |
|  | Amyntas IV | 360/359 eaa.–356 eaa. | Amyntas IV oli Perdikkas III:n poika. Perdikkaan kuoltua Filippos II:n valittiin joko Amyntaan holhoojaksi ja hallitsijaksi. |
|  | Filippos II | 360/359–336 eaa. | Filippos laajensi Makedonian valtaa Balkanilla ja kukisti lopulta Kreikan kaupunkivaltiot. Ennen kuolemaansa Filippos suunnitteli sotaretkeä Persian valtakuntaa vastaan. Filippos murhattiin vuonna 336 eaa. |
|  | Aleksanteri Suuri | 336–323 eaa. | Aleksanteri valtasi Persian valtakunnan. Hän kuoli Babylonissa vuonna 323 eaa. Aleksanterin kuoleman jälkeen hänen sotapäällikkönsä jakoivat hänen valtakuntansa. |
|  | Filippos III Arridaios | 323–317 eaa. | Aleksanteri Suuren velipuoli jota pidettiin vähäjärkisenä. Aleksanterin kuoleman jälkeen hänet ja Aleksanteri IV valittiin kuninkaiksi ja Perdikkas valittiin hallitsijaksi. Aleksanteri Suuren äiti Olympias antoi murhata Filippoksen vuonna 317 eaa. |
|  | Aleksanteri IV | 323–311/310 eaa. | Aleksanteri Suuren postuumi poika. Kassandros antoi murhata Aleksanterin ennen kuin hänestä tuli täysi-ikäinen. Aleksanteri IV oli argeadien hallitsijasuvun viimeinen jäsen. |